Chadra

**Chadra** (*Zadar* en croata, *Zadra* en dalmata, *Zara* en italiano) ye una ciudat croata d'a costa d'a mar Hadriana.

A suya población ye de 91.238 habitants (2008) en una superficie de 194 km².

## Toponimia
En una inscripción griega de Pharos (Stari grad) en a isla de Hvar en l'anyo 384 aC os habitants d'a ciudat yeran ditos Ίαδασινοί (*Iadasinoi*). En o "Periplo de Pseudo-Scylax" a ciudat yera conoixita como Ίδασσα (*Idassa*), fácil que una forma griega vulgarizada de l'orichinal toponimo liburnio (illirio).

En l'antiguedat en latín s'escribiba *Iadera* a lo principio, y *Iadera* por os escritors mes tardanos. Os etnonimos yeran *Iadestines* y *Iadertines*. Tamién se conoix a forma *Diadora* de periodL'bizantín. A forma *Diadora* puet estar una recostrucción por hipercorrección tenendo en cuenta que en a evolución de muitas luengas neolatinas a forma *Di* debant de vocal da *g*, *j*. Por eixemplo en aragonés *DEORSUM*, *[[diana (diosa romana)|DIANA]]* y l'occitán *DEUS LI VOL* dioron en aragonés *chuso*/*chos*, *chana* y *Chuslibol*, con *ch* que se presenta en a mesma situación que a *j* d'as luengas neolatinas.

En a "Cronica de Morea" se'n fa mención como *Jadra* (ye dicir "Chadra"), y s'escribiba de trazas pareixidas en atras luengas europeas.

En o "Libro d'el Trasoro" parlan de *Gare*, que s'interpreta como *Chadra* y d'o *arçobispado de Jadrio*, que s'interpreta como l'arcebispau d'Hadria:

En romance veneciano yera *Jatara* (hiperurbanismo en o sieglo IX) y *Zara*, en romance toscán yera *Giara*, y Costantín VII la mencionaba como *Diadora* encara en o sieglo VII en "De Administrando Imperio"),

En francés antigo yera *Jadres* (Geoffroy de Villehardouinin en as cronicas d'a Cuarta cruzada), en arabe *Jadora* (Al-Idrisí en o sieglo XII), en castellano *Jazara*, *Jara*, *Sarra* (sieglo XIV).

A forma moderna en serbocroata con *z* y que han amprau totas as luengas d'arredol se debe a una caracteristica d'a fonetica d'o desapareixiu romance Dalmata, que cambia a *JA* por *za*.

*Jadera*, *Jadra* se convertió en *Zara* cuan cayó baixo a sobiranía d'a Republica de Venecia en o sieglo XV, y dimpués este toponimo fue o que l'administración austriaca fació servir en o sieglo XIX, pero fue cambiau por *Zadar*/*Zara* provisionalment dende 1910 dica 1920, y en 1945 quedó como *Zadar*.

## Historia
En o periodo que Chadra perteneixió a la Republica de Venecia os dalmatas s'asimiloron a la población veneciana u italiana mes que a la población croata. En o sieglo XIX en Chadra i heba partidarios d'o nacionalismo italiano y partidarios d'o nacionalismo croata u o illirismo. Cuan plegó l'exercito italiano d'ocupación o 4 de noviembre de 1918 os italianos prenioron o control. O Tractau de Rapallo d'o 12 de noviembre de 1920 dió Chadra y atros territorios a Italia. O enclau de Chadra, con 104&nbsp;km², incluiba a ciudat de Chadra y os municipios de Bokanjac, Arbanasi, Crno, parte de Diklo y as islas de Lastovo y Palagruža y fue organizau como una provincia italiana.

Italia perdió Chadra en a Segunda Guerra Mundial, y en a postguerra ya perdió o suyo caracter italiano. En a guerra d'independencia croata l'exercito federal bombardeyó a ciudat.

## Vinclos externos